Այն անձինք, ովքեր հանդես էին գալիս այդ նախաձեռնությամբ, անկախ Հայաստանի անվտանգության ծառայության նոր ղեկավարների հետ հանդիպումից հետո վերադարձան ու տեղեկացրին, թե, իբր, նոր ղեկավարությունը պեղել է ՊԱԿ-ի ողջ արխիվը եւ չի գտել արգելված գրական կամ հրապարակախոսական ստեղծագործության ոչ մի նմուշ: Սրանից հետեւում էր, թե հայ այլախոհները չեն գրել որեւէ ստեղծագործություն, որը կբռնագրավեր ՊԱԿ-ը կամ կարգելեր խորհրդային գրաքննությունը` Գլավլիտը: Դեռ այն ժամանակ էր պարզ, որ այս պնդումն իրականությանը չէր համապատասխանում: Այս գրքում զետեղված դատավճիռներն այլ բան են վկայում: Դրանց գերակշիռ մեծամասնության մեջ թվարկվում են քաղբանտարկյալների գրած բազմաթիվ ստեղծագործությունները, որոնք պահվում են քրեական գործերում: